L'Ajuntament de Sagunt, Agró i el Centre d’Estudis del Camp de Morvedre celebren el Dia de l'Arbre de Sagunt
24 de gener 2018

​L’Ajuntament de Sagunt, Acció Ecologista-Agró i el Grup d'Estudis Mediambientals "Salvador Vilalta" del Centre d'Estudis del Camp de Morvedre organitzen diumenge que ve, 28 de gener, el Dia de l'Arbre de Sagunt, amb una plantació que enguany tornarà a celebrar-se en la Muntanya de Romeu.  

  
La cita, que compta amb la col·laboració de l'Ajuntament de Sagunt, el Consell Agrari, l'Associació de Veïns Ciutat Vella, l'Associació Bonilles-Romeu i la Fundació Bancaixa Sagunt, té com a objectiu reivindicar la figura legal de Paisatge Protegit per a la muntanya de Romeu, muntanya on actualment Lafarge-Holcim explota la pedrera del Salt del Llop.  
![](/media/ijyfuqn5/23c_dia_arbol_agro.jpg)  
Des de les diferents associacions no solament demanden que aquesta muntanya tinga aquesta figura, sinó que tot el conjunt de muntanyes litorals que hi ha entre els parcs naturals de la Serra Calderona i la Serra d’Espadà siguen declarades com a Paisatge Protegit. El motiu és que Lafarge-Holcim no renuncia a obrir una nova pedrera al Barranc de la Catalana, concretament, en la zona del Pinyal, segons indiquen des de l'Organització.  
  
Tota aquella persona que vulga participar en aquesta plantació reivindicativa, té dues opcions, d'una banda estar a les 9.30 hores en el trinquet de Sagunt i pujar caminant a la muntanya de Romeu o bé, anar amb cotxe i acudir a les 10.30 a la plaça Mestre Rodrigo (Camí Bonilles).  
  
La reforestació començarà a les 11 hores en la zona de la Casa Pèsol-Bonilles. Sota el lema Les arrels fan paisatge, enguany se celebra el Dia de l'Arbre a Sagunt i des de les diferents associacions fan una crida a la col·laboració per a protegir les muntanyes litorals de la comarca des de la Calderona fins a Espadà.  

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-agro-i-el-centre-d-estudis-del-camp-de-morvedre-celebren-el-dia-de-l-arbre-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-agro-i-el-centre-d-estudis-del-camp-de-morvedre-celebren-el-dia-de-l-arbre-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-agro-i-el-centre-d-estudis-del-camp-de-morvedre-celebren-el-dia-de-l-arbre-de-sagunt/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-agro-i-el-centre-d-estudis-del-camp-de-morvedre-celebren-el-dia-de-l-arbre-de-sagunt/)